《次韵李久善近诗四首》
宋代·郭印

尘氛蒙帝阙，国难古来稀。
恻恻民情见，茫茫天道非。
愚衷千虑切，孤宦一身微。
万里瞻行在，神魂日夜飞。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。